Notum sit omnibus Dei et sanctæ æcclesiæ fidelibus, quod ego Bertrannus de Burzei, divina gratia inspirante, compunctus, ut de preteritis sceleribus suis veniam consequeretur et a futuris divina protectione observaretur, obtulit Deo et sanctis apostolis Petro et Paulo, loco elemosinæ suæ, de alodo suo, quantum ad presens potuit, scilicet mansum unum in villa Balateir, cum omnibus appenditiis suis. Et ut donatio firma et stabilis esset, fratres suos Seguinum et Jocerannum adhibuit ad testificandum et confirmandum.